b'\n_START_ARTICLE_\nPlanetarno kro\xc5\xbeenje zraka\n_START_PARAGRAPH_\nPlanetarno kro\xc5\xbeenje zraka je najobse\xc5\xbenej\xc5\xa1e gibanje zra\xc4\x8dnih mas, ki zajema cel planet. Ekvatorialno obmo\xc4\x8dje je obmo\xc4\x8dje stalnega nizkega zra\xc4\x8dnega pritiska, ker se tam zrak neprestano segreva, dviga in zato tudi ohlaja. V vi\xc5\xa1inah zrak priteka proti povratnikoma, kjer se spu\xc5\xa1\xc4\x8da, segreva in zato zra\xc4\x8dna vlaga izhlapi. Nastajajo severovzhodni in jugovzhodni pasatni vetrovi, ki so zna\xc4\x8dilni za subtrobsko obmo\xc4\x8dje, kjer prevladuje visok zra\xc4\x8dni pritisk. Ti vetrovi se vedno premikajo v smeri proti ekvatorju. V zmerno toplem pasu so zna\xc4\x8dilni zahodni vetrovi, ki se sre\xc4\x8dujejo s polarnimi vzhodnimi vetrovi, kar povzro\xc4\x8di nastanek bari\xc4\x8dnih depresij ali potujo\xc4\x8dih ciklonov. Ta stik polarnih mas in toplej\xc5\xa1ih vetrov iz zmerno toplega pasu imenujemo polarna fronta.'